b"\n_START_ARTICLE_\nSant Pere de Mirav\xc3\xa9\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia d'una nau i absis rod\xc3\xb3. El parament \xc3\xa9s de grans carreus fent fileres regulars. Nom\xc3\xa9s es conserva d'\xc3\xa8poca rom\xc3\xa0nica l'absis i el mur sud-est amb la porta d'arc de mig punt adovellada i una finestra rom\xc3\xa0nica a l'absis. Tamb\xc3\xa9 d'aquesta \xc3\xa8poca es conserva un gran carreu rectangular, en un angle de la sagristia, on hi ha esculpida una figura humana, en posici\xc3\xb3 apa\xc3\xafsada, amb els bra\xc3\xa7os aixecats aguantant una pedra._NEWLINE_L'afegit frontal data aproximadament de l'any 1700. Est\xc3\xa0 coronat per un campanar d'espadanya de dos ulls. El cementiri est\xc3\xa0 adossat a l' esgl\xc3\xa9sia."